শিক্ষাগত যোগ্যতা বা চাকরির অভিজ্ঞতা নয়। পটনার ইন্দিরা গাঁধী ইনস্টিটিউট অফ মেডিক্যাল সায়েন্স-এর কর্মীদের বিবাহ সম্পর্কিত বেশ কয়েকটি অদ্ভুত প্রশ্ন করল। 
এক সর্বভারতীয় সংবাদ সংস্থার রিপোর্ট অনুযায়ী, কর্মীদের একটি ফরম দেওয়া হয়। সেই ফরমেই প্রশ্ন দেখে রীতিমত ঘাবড়ে যান কর্মীরা। ফরমে জিজ্ঞাসা করা হয় যে, তাঁদের ক’জন বউ আছেন? শুধু তাই নয়, তাঁরা ভার্জিন কি না সেটাও কর্মীদের জিজ্ঞাসা করে আইজিআইএমএস। ফরমের প্রশ্নগুলিতে বানানও প্রচুর ভুল ছিল বলে জানা গিয়েছে। 
প্রসঙ্গত, আইজিআইএমএস একটি মেডিক্যাল শিক্ষা প্রতিষ্ঠান। এখানে বিভিন্ন রকমের চিকিৎসা সংক্রান্ত গবেষণাও হয়। এই সংস্থাটি ২০১১ সালে মেডিক্যাল কাউন্সিল অফ ইন্ডিয়া-র অন্তর্ভূক্ত হয়।